Hunnopolis
Hunnopolis sive Hunyadiopolis (Dacoromanice: Hunedoara, Theodisce: Eisenmarkt, Hungarice: Vajdahunyad) 
est urbs Romaniae 71.257 incolarum (anno 2002) et municipium Comitatus Hunyadensis in regione Transsilvania.

Incolae 

Numerus incolarum necnon distributio gentilis secundum censum anni 2002:
 Valachi: 65 156 (91.43 %)
 Hungari: 4 336 (6.08 %)
 Zingari: 1 169 (1.64 %)
 Germani: 351 (0.49 %)
 Alii: 245 (0,36%)

Historia 

Prima mentio urbis anno 1265 facta est. Medio Aevo regebatur a nobili gente Hunyadensi sive Corvina, quod nomen novum rex Matthias gente Hunyadensi ortus e corvo in insigni depicto deducens pro gente sua usurpavit.

Ergasteria Hunnopolis, quae urbs olim praecipuus Romaniae locus ferro chalybique efficiendo fuisset, hoc tempore clausa sunt quibusdam fornacibus memoriae causa servatis.

Visu digna 

Castellum Corvinum sive Hunyadense a Ioanne Hunyadi, Matthiae Corvini patre, saeculo quinto decimo incipiente aedificatum.

Incolae noti 

 Bogdan Lobonţ, pedilusor

Notae

Nexus externi 

 Situs urbis
 Situs castelli Corvini

Urbes Transsilvaniae